Document ID: /fineweb-2-swissfilter-quality_10-filterrobots/filtered/01773.jsonl.gz/52

Doplnkovým zdravotným poistením vo Švajčiarsku sa kryjú riziká, ktoré nepokrýva povinné zdravotné poistenie (KKV) alebo sa ním zvyšuje štandard.
Rozdiel je samozrejme aj pri výpovedi. Výpoveď podávate buď z dôvodu, že toto poistenie rušíte alebo z dôvodu, že si ho chcete zabezpečiť od inej zdravotnej poisťovni.
V každom prípade treba dodržať výpovedné lehoty, ktoré sú uvedené v zmluve.
Častým dôvodom výpovede je aj odchod zo Švajčiarska. V tomto prípade nie je stanovená žiadna výpovedná lehota a dátum ukončenia zmluvy je dátum, kedy do poisťovne doručíte potvrdenie o odhlásení sa z pobytu (Abmeldebestätigung). Ak však doplnkové zdravotné poistenie rušíte a vo Švajčiarsku zostávate, výpovedná lehota závisí od viazanosti zmluvy.
Ak sa jedná o ročnú zmluvu, výpovedná lehota je zvyčajne 3 mesiace. Každý, kto podpísal viacročnú zmluvu, musí dodržať výpovednú lehotu zvyčajne až 6 mesiacov.
Možno nie ste jazykovo vybavený na to, aby ste si so zmluvou poradili, a preto ak potrebujete pomoc, môžte ma hneď kontaktovať.
Každá zmluva VVG sa podpisuje na obdobie, ktoré je minimálne 1 rok a jej trvanie sa vždy ukončuje kalendárnym rokom. Ak ste teda podpísali ročnú zmluvu 1.5.2020, tak jej platnosť je až do konca aktuálneho roka 2021.
Každú výpoveď je potrebné doručiť poisťovni písomne, a to najneskôr v posledný deň pred začatím výpovednej lehoty. Ak výpoveď posielate poštou, odporúčam ju zaslať doporučene (Einschreiben). Najistejšie riešenie je však podať výpoveď priamo na pobočke poisťovne, kde si jej kópiu necháte hneď aj potvrdiť.
Preto všetci tí, ktorí majú podpísané viacročné VVG zmluvy s platnosťou do konca aktuálneho roka a chcú ich rušiť, nemali by zabudnúť na termín 30.6.2021. Najneskôr v tento deň musí byť výpoveď doručená predmetnej poisťovni.
Ak chcete mať odo mňa vždy aktuálne informácie, sledujte moju Facebook stránku.